Document ID: 32006R1502

32006R1502
L 281/1
SLUŽBENI LIST EUROPSKE UNIJE
28.09.2006.
UREDBA KOMISIJE (EZ) br. 1502/2006
od 28. rujna 2006.
o provedbi Uredbe Vijeća (EZ) br. 1165/98 o kratkoročnim statistikama u pogledu odstupanja koja treba odobriti državama članicama
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1165/98 od 19. svibnja 1998. o kratkoročnim statistikama (1), a posebno njezin članak 17. točku (h),
budući da:
(1)
Uredbom (EZ) br. 1165/98 uspostavljen je zajednički okvir za izradu kratkoročnih statistika Zajednice o poslovnom ciklusu.
(2)
Uredbom (EZ) br. 1158/2005 uvedene su nove varijable i državama članicama nametnute nove obveze u vezi s referentnim razdobljima, razinom detalja traženih podataka kao i rokovima za njihovo slanje.
(3)
Slijedom navedenog potrebno je izvršiti prilagodbu nacionalnih statističkih sustava.
(4)
Uredbom (EZ) br. 1158/2005 utvrđeno je maksimalno prijelazno razdoblje za svaku pojedinačnu varijablu koju Komisija može odobriti.
(5)
Odstupanja donesena Uredbom Komisije (EZ) br. 606/2001 od 23. ožujka 2001. o provedbi Uredbe Vijeća (EZ) br. 1165/98 o kratkoročnim statistikama u pogledu odstupanja koja treba odobriti državama članicama (2) prestale su važiti.
(6)
Mjere predviđene ovom Uredbom u skladu su s mišljenjem Odbora za statistički program,
DONIJELA JE OVU UREDBU:
Članak 1.
Odstupanja iz članka 13. Uredbe (EZ) br. 1165/98 i Priloga Uredbi (EZ) br. 1158/2005 navedene su u Prilogu ovoj Uredbi.
Članak 2.
Ova Uredba stupa na snagu dvadesetog dana od dana objave u Službenom listu Europske Unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 28. rujna 2006.

Labels: 15
19